Fantastic beasts and where to find them (film)

Bestias Phantastic e Ubi Trovar Los es un film de phantasia de 2016 (le prime in le serie Bestias Phantastic) dirigite per David Yates e distribuite per Warner Bros.

Un spin-off o derivato del serie litterario-cinematic Harry Potter, illo era scripte e producite per J. K. Rowling, ultra que inspirate per su libro del mesme titulo.

Le personages principal son: Newton Artemis Fido Scamander, melio cognoscite como "Newt Scamander," un mago britannic e diplomato del schola Hogwarts qui travalia al Ministerio de Magia in le Departmento pro le Regulation e Control de Creaturas Magic, e viagia a Nove York in 1926; Porpentina Goldstein, melior cognoscite como "Tina Goldstein," un maga statounitese qui vive in Nove York ubi illa labora in le quartiero general de COMSUA, le Congresso Magic del SUA; su soror Queenie Goldstein; e Jacob Kowalski, un muggle qui labora in un fabrica de conservas in Nove York, ma multo prefererea ser un pastissero.

Le film era inspirate per le libro del mesme titulo, un curte libro supplementari al serie original de Harry Potter, ma le film ha su proprie intrigas. Le scenario del film alsi era publicate como un libro in 2016. Su sequente Bestias Phantastic: Le Crimines de Grindelwald, le secunde film in le serie del bestias phantastic, debutava in 2018.
Categoria:Films